Nr. L 292/42 De Europæiske Fællesskabers Tidende 9. 11. 84 KOMMISSIONENS FORORDNING (EØF) Nr. 3124/84 af 8. november 1984 om gennemførelse af AVS/EØF-Toldsamarbejdsudvalgets afgørelse nr. 2/84 om undtagelse fra definitionen af begrebet »varer med oprindelsesstatus« for at tage hensyn til Jamaicas særlige situation for så vidt angår tuftede tæpper henhørende under pos. ex. 58.02 KOMMISSIONEN FOR DE EUROPÆISKE FÆLLESSKABER HAR — , under henvisning til traktaten om oprettelse af Det europæiske økonomiske Fællesskab, under henvisning til Rådets afgørelse 81/968/EØF af 24. november 1981 om gennemførelsen af undtagelsen fra definitionen af begrebet »varer med oprindelsessta- tus« inden for rammerne af anden AVS/EØF-konven- tion ('), og ud fra følgende betragtninger : AVS/EØF-Toldsamarbejdsudvalget, der er nedsat ved anden AVS/EØF-konvention, undertegnet i Lomé den 31. oktober 1979, har i henhold til artikel 28, stk. 3 og artikel 30, stk. 1, i protokol nr. 1 til nævnte konvention vedtaget afgørelse nr. 2/84 om undtagelse fra definitionen af begrebet »varer med oprindelsessta- tus« for at tage hensyn til Jamaicas særlige situation for så vidt angår tuftede tæpper henhørende under pos. ex 58.02; det er i henhold til artikel 33 i nævnte protokol nr. I nødvendigt at træffe foranstaltninger til gennemførelse af denne afgørelse — UDSTEDT FØLGENDE FORORDNING : Artikel I AVS/EØF-Toldsamarbejdsudvalgets afgørelse nr. 2/84, der er knyttet som bilag til denne forordning, finder anvendelse i Fællesskabet. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Den finder anvendelse indtil den 28. februar 1985. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. november 1984. ()) EFT nr. L 354 af 9. 12. 1981, s. 30. På Kommissionens vegne Karl-Heinz NARJES Medlem af Kommissionen